03.06.2025.

**Iepirkuma procedūras ziņojums**

**(saskaņā ar Sabiedrisko pakalpojumu sniedzēju iepirkumu likuma 45. panta otrās daļas un Ministru kabineta noteikumu Nr. 187 “Sabiedrisko pakalpojumu sniedzēju iepirkuma procedūru un metu konkursu norises kārtība” 21.punkta noteikumiem)**

1. **Pasūtītāja nosaukums un adrese, iepirkuma identifikācijas numurs, iepirkuma procedūras veids, kā arī līguma, vispārīgās vienošanās vai dinamiskās iepirkumu sistēmas priekšmets.**

RP SIA „Rīgas satiksme”, juridiskā adrese Kleistu iela 28, Rīga LV-1067, biroja adrese Vestienas iela 35, Rīga LV-1035 veica atklātu konkursu “Tiesības noslēgt vispārīgo vienošanos par tramvaju sliežu 60R1 R260 piegādi” (ID Nr. RS/2025/5). Iepirkuma priekšmets – tramvaju sliežu 60R1 R260 piegāde atbilstoši Tehniskajai specifikācijai un Vispārīgās vienošanās noteikumiem.

**2) Datums, kad paziņojums par līgumu un periodiskais informatīvais paziņojums, ja tāds ir izmantots, publicēts Eiropas Savienības Oficiālajā Vēstnesī un Iepirkumu uzraudzības biroja tīmekļvietnē.**

Paziņojums par apspriedi Iepirkumu uzraudzības biroja tīmekļvietnē tika publicēts 2025. gada 29. janvārī.

Periodiskais informatīvais paziņojums Iepirkumu uzraudzības biroja tīmekļvietnē un Eiropas Savienības Oficiālajā vēstnesī tika publicēts 2025. gada 26. janvārī.

Paziņojums par līgumu Iepirkumu uzraudzības biroja tīmekļvietnē tika publicēts 2025. gada 16. februārī. Dalības paziņojums Eiropas Savienības Oficiālajā vēstnesī publicēts 2025. gada 17. februārī.

**3) Iepirkuma komisijas sastāvs un tās izveidošanas pamatojums, iepirkuma procedūras dokumentu sagatavotāji un pieaicinātie eksperti.**

Iepirkuma komisija izveidota saskaņā ar RP SIA “Rīgas satiksme” 2024. gada 29. maija rīkojumu Nr. RIK-PD/2024/99 un 2024. gada 1. jūlija rīkojuma Nr. RIK-PD/2024/120 grozījumiem :

|  |  |
| --- | --- |
| Komisijas priekšsēdētāja: | K.Meiberga  |
| Komisijas priekšsēdētājas vietniece: | L.Hodaseviča  |
| Komisijas sekretārs: | A.Kamisarova (līdz 01.06.2025.) |
|  | M.Volkova (no 02.06.2025.) |
| Komisijas locekļi: | J. Deļņikovs |
|  | S.Bērziņa |
|  | I.Vīnavs |

Iepirkuma procedūras dokumenta sagatavotāji: I. Sprince-Zvingule, J. Cerbulis, S.Čakša.

**4) Piedāvājumu iesniegšanas termiņš –** 2025. gada 20. marts, plkst.10.00.

**5) To pretendentu nosaukumi, kuri ir iesnieguši piedāvājumus, kā arī piedāvātās cenas vai izmaksas.**

|  |  |  |
| --- | --- | --- |
| **Pretendents** | **Iesniegšanas datums un laiks** | **Cena kopā par visu apjomu bez PVN (pirmā piegāde)** |
| SIA "Fereil"  | 19.03.2025 plkst. 14:59 | EUR 202 160.00 |
| Maksmi OU LV filiāle | 20.03.2025 plkst. 09:26 | EUR 442 400.00 |
| Sabiedrība ar ierobežotu atbildību "voestalpine Railway Systems Latvia" | 19.03.2025 plkst. 14:57 | EUR 214 060.00 |

**6) Piedāvājumu atvēršanas vieta, datums un laiks.**

Piedāvājumi atvērti Elektronisko iepirkumu sistēmā 2025. gada 20. marta plkst.15.00.

**7) Tā pretendenta (vai pretendentu) nosaukums, kuram (vai kuriem) piešķirtas iepirkuma līguma slēgšanas tiesības, piedāvātā līgumcena, kā arī piedāvājumu izvērtēšanas kopsavilkums un pamatojums piedāvājuma izvēlei.**

Vispārīgās vienošanās slēgšanas tiesības piešķirtas SIA “Fereil” (reģistrācijas Nr. 40003404243) un Sabiedrībai ar ierobežotu atbildību "voestalpine Railway Systems Latvia" (reģistrācijas Nr. 40003241939).

Piedāvājumi izvēlēti, pamatojoties uz atklāta konkursa nolikuma 26.1.punktu, kas nosaka, ka Vispārīgā vienošanās tiks noslēgta ar ne vairāk kā 10 (desmit) pretendentiem, kuri atbilst nolikumā noteiktajām atlases prasībām un kuri piedāvā zemāko cenu pirmajai Preču piegādei.

Pirmās piegādes tiesības vispārīgās vienošanās ietvaros piešķiramas SIA “Fereil” par piedāvājuma cenu 202 160.00 EUR bez PVN.

Piedāvājums izvēlēts, pamatojoties uz atklāta konkursa nolikuma 26.2.punktu, kas nosaka, ka Pretendentu (vispārīgās vienošanās dalībnieku) piedāvājumi pirmajai piegādei tiks vērtēti pēc pretendentu iesniegtā finanšu piedāvājuma, līguma slēgšanas tiesības piešķirot pretendentam, kurš iesniedzis piedāvājumu ar zemāko cenu.

**8) Informācija, ja tā ir zināma, par to iepirkuma līguma vai vispārīgās vienošanās daļu, kuru izraudzītais piegādātājs plānojis nodot apakšuzņēmējiem, kā arī apakšuzņēmēju nosaukumi.**

Nav attiecināms.

**9) Pamatojums lēmumam par katru noraidīto kandidātu un pretendentu, kā arī par katru iepirkuma procedūras dokumentiem neatbilstošu pieteikumu un piedāvājumu.**

Maksmi OU LV filiāle tehniskais piedāvājums neatbilst iepirkuma procedūras nolikuma prasībām, jo pretendenta piedāvātais sliežu garums 18000+/-3mm neatbilst tehniskajā specifikācijā norādītajam prasībām (15000+/-3mm). Ņemot vērā minēto un pamatojoties uz atklāta konkursa Nolikuma 25.4.punktu, Iepirkuma komisija izslēdza Pretendentu Maksmi OU LV filiāle no turpmākās dalības atklātā konkursā, un tā piedāvājums tālāk netiks vērtēts.

**10) Pamatojums tam, kādas sabiedrības drošības un veselības aizsardzības intereses tiktu apdraudētas, rīkojot atkārtotu iepirkumu, ja sabiedrisko pakalpojumu sniedzējs saskaņā ar Sabiedrisko pakalpojumu sniedzēju iepirkumu likuma 47. panta četrpadsmitās daļas 2. punktu nepārtrauc iepirkuma procedūru, jo iepirkuma procedūras pārtraukšana apdraudētu sabiedrības drošības vai veselības aizsardzības intereses.**

Nav attiecināms.

**11) Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkuma procedūru.**

Nav attiecināms.

**12) Piedāvājuma noraidīšanas pamatojums, ja iepirkuma komisija atzinusi piedāvājumu par nepamatoti lētu.**

Šāds lēmums netika pieņemts.

**13) Iemesli, kuru dēļ netiek paredzēta elektroniska pieteikumu un piedāvājumu iesniegšana, ja sabiedrisko pakalpojumu sniedzējam ir pienākums pieteikumu un piedāvājumu saņemšanai izmantot elektroniskās informācijas sistēmas.**

Piedāvājumi iesniegti Elektronisko iepirkumu sistēmā.

**14)** **Konstatētie interešu konflikti un pasākumi, kas veikti to novēršanai.**

Interešu konflikti netika konstatēti.

Iepirkuma komisijas priekšsēdētāja:

Iepirkumu un līgumu pārvaldības daļas Iepirkumu juridiskā nodrošinājuma nodaļas vadītāja

K.Meiberga